MODERN ปี 61 กำไรโตเด่น 47% แถมปันผลสูงแนะซื้อเป้า 6.80 บ.
MODERN ปี 61 กำไรโตเด่น 47% แถมปันผลสูงแนะซื้อเป้า 6.80 บ.
19 ม.ค. 2561

บล.ฟินันเซีย ไซรัส ระบุในบทวิเคราะห์วันนี้(19ม.ค.) ว่า บริษัท โมเดอร์นฟอร์มกรุ๊ป จำกัด (มหาชน) หรือ MODERN คาดกำไรปกติไตรมาส 4/60 โตเกาะกระแสกลุ่มบ้านและคอนโด +12% เทียบช่วงเดียวกันของปีก่อนอยู่ที่ 75 ลบ. ทำให้กำไรทั้งปี 60 ที่คาดเดิม 193 ลบ. +12% เทียบช่วงเดียวกันของปีก่อนอาจต่ำเกินไป
ส่วนปี 61 คาดกำไรโตเด่น 47% เทียบช่วงเดียวกันของปีก่อนอยู่ที่ 284 ลบ. จากการฟื้นตัวของตลาดออฟฟิสและคอนโดฯ รวมถึงการเปิดตลาดใหม่ในกลุ่มราชการ และคาดว่ากำไรของโมเดิร์นฟอร์มเฮลท์แอนด์แคร์จะเร่งตัวขึ้น ก่อน spin-off เข้า MAI ในไตรมาส 4/61 ราคาปัจจุบันคิดเป็น PE2018 เพียง 14 เท่า ต่ำกว่าค่าเฉลี่ยระยะยาวที่ 20 เท่า และให้ปันผลสูงสม่ำเสมอ 5-6% ต่อปี แนะนำซื้อ ราคาเป้าหมาย 6.80 บาท